SET สัปดาห์หน้าลุ้นขึ้นต่อ รอทะลุ 1,536 จุด ซื้อกลับ
บล.เคที ซีมิโก้ มองแนวโน้มการลงทุนในสัปดาห์หน้า ตลาดยังมีลุ้นที่จะปรับตัวขึ้นไปได้ต่อ โดยตลาดเริ่มมีแรงซื้ออาจทำให้ดัชนีฯขยับขึ้นไปก่อนที่จะย่อลงมา โดยให้จับตา High เดิมที่ 1,536 จุด ถ้าทะลุได้จะเป็นสัญญาณซื้อกลับ แต่คาดว่าไม่ทะลุ เนื่องจากน่าจะมีแรงขายทำกำไรในระหว่างทางก่อน พร้อมให้แนวรับ 1,498-1,480 จุด ส่วนแนวต้าน 1,520-1,530 จุด
5 มิ.ย. 2558

นายถนอมศักดิ์ สหรัตน์ชัย ผู้ช่วยกรรมการผุ้จัดการและหัวหน้าฝ่ายวิจัย บล.เคที ซีมิโก้ เปิดเผยถึงตลาดหุ้นไทยวันนี้ (5 มิ.ย.) ปรับตัวขึ้นสวนทางตลาดภูมิภาคที่ต่างอยู่ในแดนลบ เนื่องจากได้แรงส่งจากหุ้นบลูชิพ อย่างหุ้น PTT และ KBANK เป็นต้น ทำให้โมเมนตัมของตลาดฯในทางเทคนิคฟื้นตัว ส่งผลให้นักลงทุนกล้าที่จะกลับเข้ามาซื้อหุ้นขนาดกลางและเล็ก
แรงซื้อที่เข้ามาน่าจะมาจากนักลงทุนรายสถาบันที่เข้ามาซื้อหุ้นขนาดใหญ่ อย่าง PTT, KBANK ทำให้ตลาดฯไม่ปรับตัวลง ส่งผลให้นักลงทุนกล้ากลับเข้ามาซื้อหุ้นขนาดกลางและเล็ก สัญญาณทางเทคนิคจึงเป็นสัญญาณซื้อได้
สำหรับปัจจัยนอกประเทศเป็น Sentiment ในเชิงลบ ทั้งจากเรื่องของกรีซที่ยังต้องเฝ้าติดตาม และ Bond Yield ของทั้งยุโรป และสหรัฐฯได้ปรับตัวสูงขึ้น ซึ่งทำให้มีผลต่อตลาดหุ้น เนื่องจากมีการมองกันว่ามาตรการผ่อนคลายเชิงปริมาณ (QE) ใกล้จะยุติหรือเปล่า และธนาคารกลางสหรัฐ (FED) จะปรับขึ้นอัตราดอกเบี้ยหรือเปล่า อีกทั้งเม็ดเงินต่างชาติบางส่วนอาจย้ายเข้ามาที่ตลาดหุ้นไทยบ้างก็ได้ เนื่องจากที่ผ่านมาตลาดหุ้นไทยถือว่า Laggard
ส่วนแนวโน้มการลงทุนในสัปดาห์หน้า ตลาดยังมีลุ้นที่จะปรับตัวขึ้นไปได้ต่อ โดยตลาดเริ่มมีแรงซื้ออาจทำให้ดัชนีขยับขึ้นไปก่อนที่จะย่อลงมา แนะนำให้จับตา High เดิมที่ 1,536 จุด ถ้าทะลุได้จะเป็นสัญญาณซื้อกลับ แต่คาดว่าไม่ทะลุ เนื่องจากคาดว่าจะมีแรงขายทำกำไรในระหว่างทางก่อน พร้อมให้แนวรับ 1,498-1,480 จุด ส่วนแนวต้าน 1,520-1,530 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT ปิดที่ 308.00 บาท เพิ่มขึ้น 5.00 บาท
JAS ปิดที่ 6.15 บาท เพิ่มขึ้น 0.15 บาท
PTTGC ปิดที่ 67.25 บาท เพิ่มขึ้น 1.50 บาท
PTT ปิดที่ 346.00 บาท เพิ่มขึ้น 9.00 บาท
TASCO ปิดที่ 20.50 บาท เพิ่มขึ้น 0.70 บาท
 
ที่มา: สำนักข่าวอินโฟเควสท์